Ǎ mɔ́n wáma, ngə́ wavógólo bibúg byáma, ngə́ mə̄béndé mámā mə́ nə wa etɔ̌g ákúmá, 2ngə́ wayái alɔ́ á fəg dzama, ǹnə́m wóe ó vógolo bə́bə́lá, 3owé, ngə́ walóe fəg, o dzə́ŋə̄ fə dzɔ̌, 4ngə́ wadzə́ŋ dzɔ̄ anə́ mɔ̄ní, ngə́ wafág dzɔ̄ á sí anə́ mod a dzə́ŋ ákúmá, 5eyɔ̌ŋ tē hḿ wāyi yəm dzé é nə̄ wɔ̄ŋ Ńtondôbə, wayi hḿ sɔ̌m ńyəmán Zāmbá. 6Amú Ńtondôbə énye a və́ fəg, anyu díé ńdɔ̄ lákúli fəg ai ǹyəmán mam. 7A və́ é bod bə́ nə́ tə́tə̄lə́ mədɔ. A nə́ anə́ éběn ású ébá báwulu á sósōō étēde. 8A kala məzěn mə́ sósōō mod, a baala məzěn mə́ ébá bányie mə́tīŋ bə́ ngálíg nyē. 9Ngə́ ō vógóló mā, wayi yəm édzí é nə́ sósōō ai tə́tə̄lə́ ai bə́bə́lá, ai mə́zēn mə́sə̄ mákə̄ á mvɔ̄m.